Brussel-Sør Charleroi lufthavn

Brussel-Sør Charleroi lufthavn (fransk: Aéroport de Charleroi Bruxelles Sud), også kalt Charleroi lufthavn, (IATA: CRL, ICAO: EBCI) ligger i bydelen Gosselies i byen Charleroi i Vallonia. Flyplassen ligger 46 kilometer sør for sentrum av Brussel i Belgia.

En ny terminal åpnet vinteren 2008. Den nye terminalen har kapasitet opp til 5 millioner passasjerer årlig, og i 2010 nådde flyplassen sin maksimale kapasitet (5 195 372 passajerer).

Denne flyplassen er også base for flyskoler, som Belgian Flight School og NewCAG, som tilbyr full pilotopplæring, og Brussels Aviation School, som tilbyr opplæring for privatflygere og sertifisering som nattflyger med Ciglos Aviation Training Methodology, samt andre kvalifikasjoner i samarbeid med BFS.

Historie
De første luftfartsaktivitetene ved Gosselies fant sted i 1919 i form av flyskole. Den britiske flyprodusenten Fairey Aviation etablerte datterselskapet Avions Fairey på stedet (da kjent som Mont des Bergers) i 1931. 

Under andre verdenskrig ble stedet benyttet som en fremskutt flybase (A-87) for de allierte luftstyrker fra 14. september 1944 til 10. august 1945.

Gosselies flyplass ble en offentlig flyplass etter andre verdenskrig, men de viktigste aktivitetene i området var fremdeles flyfabrikasjon (SABCA ble etablert i 1954, og deretter Sonaca i 1978, som overtok etter Fairey).

På 1970-tallet opprettet det belgiske nasjonale flyselskapet Sabena en rute Liège-Charleroi-London, men denne ble raskt nedlagt på grunn av dårlige resultater. Gosselies satt igjen nesten uten passasjertrafikk, flyplassen ble i hovedsak brukt av privatfly, skoleflygning og sporadiske charterturer til feriedestinasjoner rundt Middelhavet eller til Algerie.

Virksomheten ved Charleroi lufthavn vokste på 1990-tallet, med en ny kommersiell ledelsesstruktur (BSCA - Brussels South Charleroi Airport) og ankomsten av det irske lavprisflyselskapet Ryanair i 1997, som åpnet sin første kontinentale base på Charleroi noen år senere.

Selv om det kom kritikk av subsidiene betalt av den vallonske regjeringen for å etablere basen, åpnet Ryanair nye ruter fra Charleroi, men de la også ned to destinasjoner: London Stansted og Liverpool, selv om Stansted ble reintrodusert i juni 2007 før den ble stoppet igjen. Andre lavprisselskaper etablerte seg senere sammen med Ryanair i Charleroi, for eksempel Wizz Air og Air Service Plus (senere erstattet av On Air). Det polske flyselskapet Air Polonia opererte ruter fra Charleroi til Warszawa og Katowice før flyselskapet gikk konkurs i august 2004.

I september 2006 ble det annonsert at det marokkanske lavprisflyselskapet Jet4you ville lansere tre ukentlige flyvninger til Casablanca fra 1. november 2006 i samarbeid med belgiske flyselskapet Jetairfly.

Flyselskap og destinasjoner
  Flyselskap  DestinasjonerFreebird AirlinesSesong: AntalyaJetairflyAlger, Alicante, Béjaïa, Djerba, Casablanca, Fès, Gran Canaria, Iraklio, Istanbul, Monastir, Murcia, Nador, Nice, Oran, Oujda, Palma de Mallorca, Rhodos, Tanger, Tenerife, ToulonJetairflySesong: Al Hoceima, Athen, EnfidhaRyanairAlghero, Agadir, Alicante, Ancona, Barcelona, Bergamo, Bologna, Bordeaux, Bratislava, Brindisi, Budapest, Cagliari, Carcassonne, Kreta, Clermont-Ferrand, Ragusa, Dublin, Edinburgh, Essaouira, Faro, Fès, Fuerteventura, Girona, Göteborg, Gran Canaria, Kraków, Lamezia Terme, Lanzarote, Madrid, Málaga, Manchester, Marrakech, Marseille, Montpellier, Moss,  Nador, Nîmes, Palma de Mallorca, Perpignan, Pescara, Pisa, Podgorica, Porto, Rabat, Riga, Rodez, Roma, Maliaño, Sevilla, Stockholm Skavsta, Tanger, Târgu Mureș, Tenerife, Thessaloniki, Torino, Trapani, Treviso, Trieste, Valencia, Vilnius, Warszawa, Wrocław, ZaragozaRyanairSesong: Almería, Bari, Biarritz, Bergerac, Korfu, Porto-Vecchio, Ibiza, La Rochelle, Paphos, Perugia, Pula, Barcelona/Reus, Rijeka, Volos, Zadar, ZakynthosWizz AirBeograd, București, Budapest, Cluj-Napoca, Ljubljana, Sofia, Warszawa

Transport

Buss
Lokale TEC-busser kjører mellom flyplassen og Charleroi jernbanestasjon.
Det er også flere shuttlebusser som betjener ulike nabobyer i Frankrike (Metz, Thionville, Lille) og Luxembourg, pluss en vanlig buss som går fra flyplassen til Brussel-Sør jernbanestasjon.

 Tog 
En egen bussrute (Airport Express - A) går til jernbanestasjonen i Charleroi (Charleroi-Sør). En kombinert buss- og togbillett til noen belgiske jernbanestasjoner kan kjøpes på terminalen.

 Bil 
Flyplassen nås fra  motorvei fra Brussel, Liège og Lille.

 Ulykker og hendelser 
8. april 2011 ble en nederlandsk F-16 nødt til å nødlande på grunn av en teknisk feil med landingshjulene. Flyet landet på buken. Piloten fikk ingen skader.

Den 9. februar 2013 styrtet et Cessna-fly i nærheten av rullebanen etter å ha fått tekniske problemer under take-off. Alle fem om bord ble drept. Flyplassen ble stengt i omtrent seks timer etter ulykken.

Se også
Brussel
 Eksterne lenker 


Kategori:Flyplasser i Belgia
Kategori:Etableringer i 1919